ทางเลือกใหม่การออม! ฝากดอลลาร์จ่ายดอก 1.2%
"ธนาคารซีไอเอ็มบี ไทย"ออกบัญชีเงินฝากประจำพิเศษ สกุลเงินดอลลาร์สหรัฐ สำหรับบุคคลธรรมดา เพิ่มทางเลือกการออมเงิน
8 ก.พ. 2561

"ธนาคารซีไอเอ็มบี ไทย"ออกบัญชีเงินฝากประจำพิเศษ สกุลเงินดอลลาร์สหรัฐ สำหรับบุคคลธรรมดา เพิ่มทางเลือกการออมเงิน
สถานการณ์ที่ค่าเงินความผันผวนทางเลือกหนึ่งที่จะป้องกันความเสี่ยงค่าเงินได้นั้น ก็ควรที่จะมีเงินฝากสกุลนั้นๆ ไว้หากเรามีความจำเป็นที่จะต้องใช้เงินนั้น โดยเฉพาะผู้ปกครองที่จะต้องจ่ายค่าเงินเทอมลูกที่ศึกษาในต่างประเทศ หรือผู้ทำธุรกิจการค้าระหว่างประเทศ  
ล่าสุด ธนาคารซีไอเอ็มบี ไทย ได้ออกบัญชีเงินฝากประจำพิเศษ สกุลเงินดอลลาร์สหรัฐ สำหรับบุคคลธรรมดา เพิ่มทางเลือกการออมเงิน
ภูดินันท์ เศรษฐนันท์ ผู้ช่วยกรรมการผู้จัดการใหญ่ ธุรกิจบริหารเงินธนาคารซีไอเอ็มบี ไทย เปิดเผยว่า ธนาคารได้จัดทำโปรแกรมบัญชีเงินฝากประจำพิเศษ สกุลเงินดอลลาร์ (USD) สำหรับบุคคลธรรมดา มีให้เลือกทั้งฝากประจำ 6 เดือน อัตราดอกเบี้ย 1.20% ต่อปี และฝากประจำ 3 เดือน รับดอกเบี้ย 1% ต่อปี ตั้งแต่วันนี้-28 ก.พ. 2561 เปิดรับฝากขั้นต่ำ 2,000 ดอลลาร์
ทั้งนี้ เป็นหนึ่งทางเลือกออมเงินนอกเหนือจากเงินสกุลบาท และยังเหมาะกับผู้ที่มีภาระค่าใช้จ่ายในต่างประเทศอีกด้วย โดยเฉพาะผู้ปกครองที่ส่งบุตรหลานไปศึกษาต่อในต่างประเทศ  ช่วยลดความเสี่ยงจากการผันผวนของอัตราแลกเปลี่ยน สะดวกปลอดภัยในการถือครองเงิน และยังได้รับผลตอบแทนเป็นอัตราดอกเบี้ย ซึ่งอัตราดอกเบี้ยบัญชี FCD ประเภทฝากประจำ สกุลเงินดอลลาร์ (USD) สำหรับบุคคลธรรมดาของธนาคาร
สำหรับกลุ่มเป้าหมายหลักของบัญชีนี้ คือ ผู้มีภาระค่าใช้จ่ายในต่างประเทศ พ่อแม่ผู้ปกครองที่ต้องโอนเงินไปให้ลูกใช้จ่ายในต่างประเทศน่าจะชอบ ยกตัวอย่าง อีก 2 เดือนข้างหน้าจะต้องจ่ายค่าหน่วยกิตแล้ว แต่วันนี้ดอลลาร์เรตดีน่าซื้อเก็บไว้ก่อน ก็มาสั่งซื้อแล้วฝากเข้าบัญชีเก็บไว้ก่อน อีก 2 เดือนถัดมาพร้อมโอนให้ลูกได้ สะดวกสบาย ปลอดภัย
รวมถึงลูกค้ารายย่อยที่สนใจลงทุนในต่างประเทศถ้ามองว่าเงินบาทจะอ่อนค่าลงก็สามารถซื้อดอลลาร์มาเก็บไว้ผ่านการฝากประจำเพื่อรับดอกเบี้ยสูงกว่าฝากออมทรัพย์ เป็นการบริหารควบคุมต้นทุนจากอัตราแลกเปลี่ยน มีโอกาสได้ประโยชน์จากการล็อกต้นทุนไปพร้อมๆ กับได้รับดอกเบี้ยที่ดี นับเป็นอีกหนึ่งทางเลือกในการออมเงินที่น่าสนใจ